वुडवर्ड ने दावा किया कि मैटिस ने अपने साथियों से कहा कि ट्रंप की समझ ‘‘पांचवीं या छठी कक्षा के बच्चे’’ जैसी है। 448 पृष्ठों की इस किताब का विमोचन 11 सितंबर को होगा तथा इसमें ट्रंप के राष्ट्रपति कार्यकाल में व्हाइट हाउस के काम करने और फैसले लेने की प्रक्रिया के बारे में अंदरुनी जानकारियां होंगी। द वाशिंगटन पोस्ट के मुताबिक, मैटिस अगले कुछ महीनों में किसी भी समय पद छोड़ देंगे।इससे एक दिन पहले मैटिस ने एक बयान जारी करते हुए वुडवर्ड की किताब में उनकी टिप्पणी को खारिज कर दिया। उन्होंने कहा कि वुडवर्ड की किताब में मेरे हवाले से राष्ट्रपति के बारे में कहे गए अपमानजनक शब्द ना तो मैंने कभी कहे और ना ही मेरी मौजूदगी में कहे गए।’’